Document ID: 31993R3477

KOMISSION ASETUS (EY) N:o 3477/93,
annettu 17 päivänä joulukuuta 1993,
tupakka-alalla sovellettavista maatalouden muuntokursseista
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(1) ja erityisesti sen 6 artiklan 2 kohdan,
sekä katsoo, että
asetuksella (ETY) N:o 3813/92 otetaan käyttöön uusi maatalouden rahapoliittinen järjestelmä 1 päivästä tammikuuta 1993; tämän järjestelmän osalta maatalousalalla käytettävien muuntokurssien määrittämistä ja soveltamista koskevista yksityiskohtaisista säännöistä 30 päivänä huhtikuuta 1993 annetussa komission asetuksessa (ETY) N:o 1068/93(2) vahvistetaan maatalouden muuntokurssien määräytymisperusteet, joita sovelletaan komission asetuksen (ETY) N:o 3820/92(3) 1 artiklassa säädettyjen siirtymätoimenpiteiden jälkeen, sanotun kuitenkaan rajoittamatta kyseisten alojen säännöksissä asetuksen (ETY) N:o 3813/92 6 artiklassa mainittujen perusteiden perusteella tarvittaessa säädettävien täsmennysten tai poikkeusten soveltamista,
asetuksen (ETY) N:o 1068/93 23 artiklan toisen alakohdan toisen luetelmakohdan mukaan kyseisen asetuksen säännöksiä sovelletaan raakatupakka-alalla 1 päivästä heinäkuuta 1993, jollei tässä asetuksessa, johon on selvyyden vuoksi koottu erityiset asian osalta sovellettavat säännökset tupakka-alalla, säädetyistä poikkeuksista muuta johdu,
raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(4) 3 artiklassa säädetyt palkkiot muodostavat merkittävän osan tupakan tuottajien tuloista; palkkion maksamista ei ole sidottu tietyn ostohinnan noudattamiseen; ensimmäisen jalostusasteen yritysten olisi maksettava palkkion määrä tuottajille; on tarpeen määrätä määräytymisperusteelle päivät, joissa otetaan huomioon korjuuta seuravien toimitusten tahti ja samalla yksinkertaistetaan ensimmäisen jalostusasteen yritysten hallintoa; samaa määräytymisperustetta olisi sovellettava palkkioiden ennakkomaksuihin,
asetuksen (ETY) N:o 2075/92 12 artiklassa tarkoitettu erityistuki on palkkioon lisättävä täydennystuki, joka aiheuttaa yhden maksun tarkastusten jälkeen; maatalouden muuntokurssin olisi oltava viimeisin palkkioon sovellettava muuntokurssi,
Lajikkeiden Mavra, Tsebelia, Forchheimer havanna II c ja Geudertheimerin hybridit -tupakkaa koskevista tuotantosuunnan muutostoimenpiteistä 15 päivänä joulukuuta 1992 annetun komission asetuksen (ETY) N:o 3616/92(5) 3 artiklassa säädetty tuki tuotantosuunnan muutokselle aiheuttaa yhden vuosittaisen maksun; määräytymisperusteen määrittelemiseksi olisi määrättävä päivä, joka on tarpeeksi lähellä sen korjuun alkamista, jota tuotantosuunnan muutos koskee,
flue cured -tupakan tuottajia koskevasta tuotantosuunnan muutosohjelmasta Kreikassa annetun komission asetuksen (ETY) N:o 881/93(6) 2 artiklassa säädetyssä tuen enimmäismäärässä flue cured -tupakan tuotantosuunnan muutokselle Kreikassa olisi otettava huomioon vallitseva tilanne vahvistettaessa tätä kattoa; on määrättävä 1 päivä tammikuuta 1993 päiväksi, jona muuntokurssi määräytyy,
raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(7), sellaisena kuin se on viimeksi muutettuna asetuksella (ETY) N:o 860/92(8), järjestelmän mukaisesti tupakan palkkioiden määräytymisperuste on tarkastuksesta poistumisen hetki tupakanlehdistä maksettavan palkkion myöntämistä koskevista yksityiskohtaisista säännöistä 25 päivänä elokuuta 1970 annetun komission asetuksen (ETY) N:o 1726/70(9), sellaisena kuin se on viimeksi muutettuna asetuksella (ETY) N:o 1197/92(10), 6 artiklan 1 kohdan toisen alakohdan mukaisesti; tämä määräytymisperuste ei vastaa asetuksen (ETY) N:o 3813/92 6 artiklassa määriteltyjä vaatimuksia ja sitä on muutettava asetuksessa (ETY) N:o 3820/92 säädetyn siirtymäkauden lopussa; vuoden 1993 tupakkasadon markkinoiden vääristymien välttämiseksi olisi 1 päivän heinäkuuta 1993 oltava määräytymisperuste ennen vuotta 1993 korjatun ja kyseisestä päivästä alkaen valvonnasta poistuvan tupakan palkkioiden osalta, ja
tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 2075/92 3 artiklassa tarkoitetun palkkion ja palkkion ennakkomaksun määrän muuntamiseksi kansalliseksi valuutaksi sovellettava maatalouden muuntokurssi on satovuoden elokuun 1 päivänä voimassa oleva kurssi kyseisen vuoden joulukuun 31 päivään mennessä tapahtuvien toimitusten osalta ja seuraavan vuoden tammikuun 1 päivänä voimassa oleva kurssi myöhempien toimitusten osalta.
2 artikla
Asetuksen (ETY) N:o 2075/92 12 artiklassa säädetyn erityistuen määrän muuntamiseksi kansalliseksi valuutaksi sovellettava maatalouden muuntokurssi on satovuotta seuraavan vuoden tammikuun 1 päivänä voimassa oleva kurssi.
3 artikla
Asetuksen (ETY) N:o 2075/92 14 artiklan nojalla säädetyn tuotantosuunnan muutokselle myönnettävän tuen muuntamiseen kansalliseksi valuutaksi sovellettava maatalouden muuntokurssi on satovuoden elokuun 1 päivänä voimassa oleva kurssi.
4 artikla
Asetuksen (ETY) N:o 881/93 2 artiklan toisessa luetelmakohdassa säädetyn enimmäismäärän laskemiseen sovellettava maatalouden muuntokurssi on 1 päivänä tammikuuta 1993 voimassa oleva kurssi.
5 artikla
Ennen satovuotta 1993 korjatuista sadoista saadun tupakan osalta, joka poistuu valvonnasta 1 päivästä heinäkuuta 1993 alkaen, asetuksen (ETY) N:o 727/70 3 artiklassa säädettyä palkkiota koskeva maatalouden muuntokurssi on 1 päivänä heinäkuuta 1993 voimassa oleva kurssi.
6 artikla
Kumotaan seuraavat säännökset:
- asetuksen (ETY) N:o 1726/70 6 artiklan 1 kohdan toinen alakohta,
- komission asetuksen (ETY) N:o 1727/70(11) 1 artiklan 4 kohdan toinen alakohta,
- komission asetuksen (ETY) N:o 3389/73(12) 5 artiklan 1 kohta,
- komission asetuksen (ETY) N:o 3478/92(13) 11 artiklan ensimmäinen virke,
- komission asetuksen (ETY) N:o 3616/92 6 artiklan 2 kohta,
- komission asetuksen (ETY) N:o 84/93(14) 8 artiklan 3 kohta.
7 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 1993.

Labels: 17
6